CELEX: 62008CN0405
Language: sl
Date: 2008-09-18 00:00:00
Title: Zadeva C-405/08: Predlog za sprejetje predhodne odločbe, ki ga je 18. septembra 2008 vložilo Vestre Landsret (Danska) – Ingeniørforeningen i Danmark, za Bertram Holst, proti Dansk Industri, za Babcock & Wilcox Vølund ApS

22.11.2008   
            
            
               SL
            
            
               Uradni list Evropske unije
            
            
               C 301/22
            
         Predlog za sprejetje predhodne odločbe, ki ga je 18. septembra 2008 vložilo Vestre Landsret (Danska) – Ingeniørforeningen i Danmark, za Bertram Holst, proti Dansk Industri, za Babcock & Wilcox Vølund ApS
   (Zadeva C-405/08)
   (2008/C 301/35)
   Jezik postopka: danščina
   Predložitveno sodišče
   Vestre Landsret
   Stranki v postopku v glavni stvari
   
      Tožeča stranka: Ingeniørforeningen i Danmark, za Bertram Holst
   
      Tožena stranka: Dansk Industri, za Babcock & Wilcox Vølund ApS
   Vprašanja za predhodno odločanje
   
               1)
            
            
               Med strankama obstaja nesoglasje glede vprašanja, ali je bila Direktiva 2002/14/ES o določitvi splošnega okvira za obveščanje in posvetovanje z delavci v Evropski skupnosti (1) pravilno izvedena s sporazumom „Samarbejdsaftalen“ (sporazum o sodelovanju) med združenjem delodajalcev „Dansk Arbejdsgiverforening“ (DA) in delavskim sindikatom „Landsorganisationen i Danmark“ (LO) pravilno izvedena. Ali v zvezi s tem pravila Skupnosti ovirajo tako izvedbo direktive, da bi bila skupina delavcev zajeta s kolektivno pogodbo med socialnimi partnerji, ki ne predstavljajo poklicne skupine zadevnih oseb, in da v kolektivni pogodbi poklicna skupina zadevnih oseb ni zajeta?
            
         
               2)
            
            
               V primeru, da je bila v zvezi s tožečo stranko v postopku v glavni stvari Direktiva 2002/14/ES pravilno izvedena s sporazumom Samarbejdsaftalen med DA in LO, ali je bil člen 7 Direktive pravilno izveden, če je ugotovljeno, da v sporazumu Samarbejdsaftalen ni določena visoka raven varstva pred odpovedjo pogodbe o zaposlitvi za določeno poklicno skupino?
            
         
               3)
            
            
               V primeru, da je tožeča stranka v postopku v glavni stvari zajeta v izvedbeni zakonodaji Direktive, ali zahteve iz člena 7 Direktive v zvezi s tem, da so „[predstavniki delavcev pri opravljanju svojih nalog] ustrezno zaščiteni, in jim [države članice] omogočajo primerno opravljanje nalog, ki so jim bile dodeljene“, ovirajo izvedbo člena 7 Direktive s členom 8 [zakona o obveščanju in posvetovanju z delavci], ki določa: „[p]redstavnike, ki jih je treba obveščati in se z njimi posvetovati v imenu delavcev, je treba varovati pred odpovedjo pogodbe o zaposlitvi ali drugimi škodljivimi posledicami za njihove delovne pogoje na enak način kot predstavnike sindikata v istem ali podobnem poklicnem področju“, če izvedba za poklicne skupine, ki niso zajete s kolektivno pogodbo, ne zajema visoke ravni varstva pred odpovedjo pogodbe o zaposlitvi?
            
         
      (1)  UL L 80, str. 29.